Landau (dpa/SN). Dobre wosom měsacow po smjertnym nadpadźe z nožom na 15lětnu Miju w Kandelu je krajne sudnistwo w porynsko-pfalcskim Landauwje dźensa něhdyšeho přećela morjeneje k jastwu wosom lět a šěsć měsacow zasudźiło. Sudnicy zasudźichu prawdźepodobnje z Afghanistana pochadźaceho Abdula D. morjenja dla po młodźinskim chłostanskim prawje. Muž bě holcu loni po hodźoch we wobchodźe zakłół, dokelž bě so krótko do toho z nim rozešła.
400 jatych ćeknyło
Tripolis (dpa/SN). Chaosa w libyskej stolicy Tripolisu dla je so něhdźe 400 jatym poradźiło z jastwa ćeknyć. Po wudyrjenju nowych wojowanjow bě w kłódźe k rokoćenju dóšło. Zo njebychu swójske žiwjenje wohrozyli, su stražnicy jatych radšo hić dali. W Tripolisu hižo cyły tydźeń wjacore znjepřećelene skupiny mjez sobu wojuja. Wujednany přiměr su jeno krótko dodźerželi. Oficialne žórła rozprawjeja wo 49 mortwych a 129 zranjenych. Po powalenju mócnarja Muammara al-Gaddafija w lěće 2011 knježitej w kraju chaos a wobydlerska wójna.
Wulkowoheń w muzeju
szl_Latn szl_Latn szl_Latn szl_Latn